**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΣΥΓΧΡΟΝΗ ΤΕΧΝΟΛΟΓΙΑ ΤΡΟΦΙΜΩΝ. Ι) ΓΑΛΑΚΤΟΚΟΜΙΑ ΙΙ) ΟΙΝΟΛΟΓΙΑ»**

**Αιτήσεις έως 12 Σεπτεμβρίου 2022**

Το Τμήμα Επιστήμης Τροφίμων και Διατροφής του Ανθρώπου του Γεωπονικού Πανεπιστημίου Αθηνών, στο πλαίσιο του Προγράμματος Μεταπτυχιακών Σπουδών με τίτλο: «ΣΥΓΧΡΟΝΗ ΤΕΧΝΟΛΟΓΙΑ ΤΡΟΦΙΜΩΝ. Ι) ΓΑΛΑΚΤΟΚΟΜΙΑ ΙΙ) ΟΙΝΟΛΟΓΙΑ», τουτέστιν στις ειδικεύσεις 1. Γαλακτοκομία ή 2. Οινολογία, καλεί τους ενδιαφερόμενους υποψήφιους μεταπτυχιακούς φοιτητές να υποβάλλουν **αίτηση από 24 Μαΐου έως 12 Σεπτεμβρίου 2022** ***ηλεκτρονικά*** στη Γραμματεία του Προγράμματος Μεταπτυχιακών Σπουδών του Τμήματος στην αρμόδια κα Δ. Κομματά, στο e-mail: pms\_etda@aua.gr.

Στο Π.Μ.Σ. γίνονται δεκτοί πτυχιούχοι τριτοβάθμιας εκπαίδευσης θετικών επιστημών της ημεδαπής και αντίστοιχων αναγνωρισμένων ομοταγών Ιδρυμάτων της αλλοδαπής, καθώς και πτυχιούχοι τμημάτων Τεχνολογικών Εκπαιδευτικών Ιδρυμάτων συναφούς γνωστικού αντικειμένου. Οι επιτυχόντες ενδέχεται να παρακολουθήσουν προπτυχιακά μαθήματα που θα ορίσει η Συντονιστική Επιτροπή του προγράμματος, ανάλογα με το προπτυχιακό τους υπόβαθρο.

 Το εν λόγω Π.Μ.Σ. οδηγεί στην απονομή Μεταπτυχιακού Διπλώματος Ειδίκευσης (Μ.Δ.Ε.) στα γνωστικά αντικείμενα:

1. «**Γαλακτοκομία**» ή

2. «**Οινολογία**» (οι απόφοιτοι της παρούσας ειδίκευσης του Π.Μ.Σ. έχουν τα τυπικά και ουσιαστικά προσόντα για την απόκτηση της Άδειας Άσκησης του Επαγγέλματος του Οινολόγου)

Οι σπουδές για την απόκτηση του Μ.Δ.Ε. του ανωτέρω προγράμματος διαρκούν τρία (3) ακαδημαϊκά εξάμηνα. Τα δύο πρώτα εξάμηνα περιλαμβάνουν την παρακολούθηση των μαθημάτων ενώ το τρίτο την πραγματοποίηση της πρακτικής εξάσκησης και την έρευνα και συγγραφή της μεταπτυχιακής ερευνητικής διατριβής. Στο Π.Μ.Σ. παρέχεται η δυνατότητα της εξ αποστάσεως παρακολούθησης και, για την ειδίκευση της Οινολογίας, παρέχεται και η δυνατότητα της μερικής φοίτησης.

Για περισσότερες πληροφορίες οι ενδιαφερόμενοι μπορούν να απευθύνονται στον Διευθυντή του Π.Μ.Σ. Καθηγητή κ. Γεώργιο Κοτσερίδη (Ιερά Οδός 75, Βοτανικός Τ.Κ. 118 55, τηλ. 210 529 4702, e-mail: ykotseridis@aua.gr), στο Γραφείο Οργάνωσης και Συντονισμού του Π.Μ.Σ, αρμόδια κα Δ. Κομματά (τηλ.: 210 529 4677, e-mail: pms\_etda@aua.gr) και στην ιστοσελίδα του Π.Μ.Σ. <http://fst.aua.gr/el/node/313>.

Call for Applications

The Department of Food Science and Human Nutrition of the Agricultural University of Athens invites those interested in attending the Postgraduate Studies Program (PMS) entitled "Advanced Food Technology. I) Dairy Science II) Enology" to submit their applications for the academic year 2021-2022.

The Program awards Master of Science (Msc) in either Dairy Science or Enology.

Accepted as admissions in the Postgraduate Program are holders of degrees from University Departments on Positive Sciences of Greece and corresponding recognized similar institutions of abroad, as well as Departments of Technological Educational Institutions of relevant cognitive subject.

For further information please contact Ms. D. Kommata: pms\_etda@aua.gr.